Leslie Van Houten

Leslie Van Houten (født 1949) er en amerikansk kvinne som var medlem av «Manson-familien», og en av de som ble dømt for mord i Tate–LaBianca-saken i USA i august 1969. Van Houten var kun til stede da LeBianca-paret ble myrdet natt til 10. august 1969 i Los Angeles i California. Kvelden før hadde Sharon Tate og hennes følge blitt myrdet på Cielo Drive i Beverly Hills i Los Angeles.

Van Houten var ikke ledende i det andre mordet, men som alle andre ble hun dømt til dødsstraff. Straffen ble imidlertid omgjort til livsvarig fengsel, da alle dødsstraffer i California ble kjent ugyldige i 1972.

Van Houten fikk en ny rettergang i 1977 da hun ikke ble ansett å ha fått et skikkelig forsvar da hennes forsvarsadvokat forsvant og siden ble funnet død. I sin andre rettergang klarte ikke juryen å nå et enstemmig resultat. Hun var en tid fri mot kausjon, men ble funnet skyldig i en tredje rettergang og så dømt til livsvarig fengsel.

Hun ble løslatt i juli 2023.

 Referanser 

Kategori:Personer fra USA dømt for drap
Kategori:Personer fra Altadena
Kategori:Californias historie